
	प्रतिवादीहरु आन्तरिक राजश्व कार्यालय, धरानको तत्कालीन कर अधिकृत तिलक आले समेत 3 जना मु.नं (०८२-CR-००३१) फैसला मिति 208२/१२/१०
	गलत लिखत तयार गरी सरकारी सम्पत्तिको हिनामिना, हानीनोक्सानी गरेको। 
	आयोगको माग दावी
· प्रतिवादी आन्तरिक राजस्व कार्यालय,धरानको तत्कालीन कर अधिकृत तिलक आलेलाई भ्रष्टाचार निवारण ऐन, २०५९ को दफा ९ र १७ बमोजिमको कसूरमा सोही ऐनको दफा १७ ले निर्देश गरे बमोजिम बिगो रू.१,२३,69,649।69 (अक्षरेपी एक करोड तेइस लाख उननसत्तरी हजार छ सय उनानचास रुपैया उननसत्तरी पैसा) कायम गरी सोही ऐनको दफा ३ को उपदफा (१) को देहाय (झ) तथा भ्रष्टाचार निवारण ऐन, 2059 (पहिलो संशोधन सहित) को दफा ३ को उपदफा (१) को देहाय (छ) बमोजिम कैद र सोही ऐनको दफा ३ को उपदफा (१) बमोजिम बिगो बमोजिम जरिवाना गरी निज प्रतिवादीलाई सोही ऐनको दफा ९ बमोजिम सजाय हुन मागदावी लिई आरोप पत्र दायर भएको देखिन्छ।
· प्रतिवादी स्वामिनारायण निर्माण सेवा प्रा.लि. तथा उक्त कम्पनीका प्रबन्धक सन्तोष कुमार बस्नेतलाई भ्रष्टाचार निवारण ऐन २०५९ को दफा ९ र दफा १७ बमोजिमको कसूरको मतियारको कसूरमा सोही ऐनको दफा २२ को प्रतिवन्धात्मक बाक्याँश बमोजिम मुख्य कसूरदार सरह सजाय हुन मागदावी लिई आरोप पत्र दायर भएको देखिन्छ।
फैसला
· प्रतिवादी आन्तरिक राजस्व कार्यालय,धरानको तत्कालीन कर अधिकृत तिलक आलेलाई भ्रष्टाचार निवारण ऐन, 2059 (पहिलो संशोधन सहित) दफा ९ बमोजिमको कसूरमा ६ महिना कैद र जरिबाना रु.25,000। हुने र सोही ऐनको दफा १७ बमोजिमको आरोपदावी पुग्न नसक्ने ठहर गरी फैसला गरेको देखिन्छ।
· प्रतिवादी स्वामिनारायण निर्माण सेवा प्रा.लि. र उक्त कम्पनीका प्रबन्धक सन्तोष कुमार बस्नेतलाई भ्रष्टाचार निवारण ऐन २०५९ को दफा ९ बमोजिम हुने सजायलाई आधार मानी सोही ऐनको दफा 22 को प्रतिवन्धात्मक बाक्याँश बमोजिम ६ महिना कैद र स्वामिनारायण निर्माण सेवा प्रा.लि. तथा उक्त कम्पनीका प्रबन्धक सन्तोष कुमार बस्नेतलाई जनही जरिबाना रु.२५,0००।- हुने र दफा १७ बमोजिमको कसूर तर्फको आरोपदावी पुग्न नसक्ने ठहर गरी फैसला गरेको देखिन्छ।
	फैसलाः
प्रतिवादीहरुलाई आशिक सफाई दिने गरी भएको फैसला।
विशेष अदालतले फैसला गर्दा लिएका आधारहरु:
· स्वामिनारायण निर्माण सेवा प्रा.लि.ले आ.व.2076।2077 मा सुन्दरहरैँचा नगरपालिकाको खोलाजन्य पदार्थको बिक्री गर्ने कार्यका लागि बुझाउनुपर्ने मूल्य अभिवृद्धि कर रकम रु.1,23,69,649।69(अक्षरेपी एक करोड तेइस लाख उनान्सत्तरी हजार छ सय उनान्पचास रुपैंया उनान्साठी पैसा) आन्तरिक राजश्व कार्यालय, धरान, सुनसरीमा नबुझाएको अवस्थामा प्रतिवादी स्वामिनारायण निर्माण सेवा प्रा.लि.को प्रबन्ध निर्देशक सन्तोष कुमार बस्नेत र आन्तरिक राजस्व कार्यालय, धरानका कर अधिकृत प्रतिवादी तिलक आलेले मूल्य अभिवृद्धि कर तिरेको भनि पत्र तयार गरि भ्रष्टाचार निवारण ऐन, 2059 को दफा ९ बमोजिमको कसूरजन्य कार्यको मतियार को हैसियतमा कार्य गरेको देखिएकोले निज प्रतिवादीहरुलाई सोही ऐनको दफा ९ बमोजिम ६ महिना कैद र रु.25,000।- जरिबाना हुने।
· प्रतिवादीहरु उपर दावी लिईएको दफा १७ बमोजिमको कसूरको हकमा हेर्दा: आन्तरिक राजस्व कार्यालय धरानवाट उक्त प्रा.लिको कर मुल्यांकन भई सो रकम प्रा.लि.ले बुझाउनु पर्ने गरि कर निर्धारण भएको देखिएको, समयमा कर नतिरे वापत उक्त प्रा.लि.लाई थप दस्तुर र ब्याज समेत निर्धारण भएको देखिएको, मूल्य अभिवृद्धि कर रकम रु.1,23,69,649।69(अक्षरेपी एक करोड तेइस लाख उनान्सत्तरी हजार छ सय उनान्पचास रुपैंया उनान्साठी पैसा) आन्तरिक राजश्व कार्यालय, धरान, सुनसरीमा बुझाई सुन्दरहरैँचा नगरपालिकालाई बुझाउनु पर्ने ठेक्‍का सम्झौताको शर्त रहेकोमा उक्त रकम बुझाई सकेको देखिएकोले प्रतिवादीहरु दावी लिईएको दफा १७ अन्तर्गतको आरोप दावी पुष्टि हुने अवस्था नदेखिदा प्रतिवादीहरु उपर लिईएको दफा १७ तथा सोको मतियार तर्फ दफा २२ बमोजिमको आरोप दावी पुग्न नसक्ने।
	· सुन्दरहरैंचा नगरपालिकाको आर्थिक वर्ष 2076/77 को गछिया खोलामा नदिजन्य पदार्थ उत्खनन् कार्यको ठेक्का स्वामिनारायण निर्माण सेवा प्रा.लि. ले प्राप्त गरी उत्खनन् कार्य गरेवापत उक्त प्रा.लि. ले आन्तरिक राजश्व कार्यालयमा दाखिला गर्नुपर्ने मूल्य अभिवृद्धि कर भ्याट रकम रु.1,23,69,649।69 (एक करोड तेइस्‌ लाख उनान्सत्तरी हजार छ सय उनान्पचास रुपैँया उनान्सत्तरी पैसा मात्र)  आन्तरिक राजश्व कार्यालयमा दाखिला नै नगरी जानाजान प्रतिवादीहरु स्वामिनारायण निर्माण सेवा प्रा.लि. एवं उक्त प्रा.लि.का प्रबन्ध निर्देशक सन्तोष कुमार बस्नेत र प्रतिवादी तिलक आलेले एक आपसमा मिलेमतो गरी गैर कानूनी लाभका लागि भ्याट दाखिला गरे भएको भनी आन्तरिक राजश्व कार्यालय, धरान, सुनसरीको च.नं.4479 मिति 2077/12/30 को पत्रमा सुन्दरहरैंचा नगरकार्यपालिका कार्यालयको मिति 2077/12/30, च.नं. 2543 को प्राप्त पत्रानुसार स्वामिनारायण निर्माण सेवा प्रा.लि.ले आ.व.2076।2077 मा सुन्दरहरैँचा नगरपालिकाको खोलाजन्य पदार्थको बिक्री गर्ने कार्यका लागि बुझाउनुपर्ने मुल्य अभिवृद्धि कर त्यस प्रा.लि.ले पेश गरेको विवरण अनुसार बुझाईसकेको भनि गलत ब्यहोरा उल्लेख गरेको देखिन्छ।सुन्दरहरैंचा नगरपालिकाको आ.व. 2076/77 को खोलाजन्य पदार्थको बिक्री कार्यबाट बुझाउनु पर्ने मूल्य अभिवृद्धि कर स्वामिनारायण निर्माण सेवाले बुझाईसकेको बेहोरा उल्लेख गरेको पत्र जसमा आन्तरिक राजस्व कार्यालय, धरानका कर अधिकृत तिलक आलेको दस्तखत रहेको पुष्टि भई सकेको देखिदा निज प्रतिवादी तिलक आलेलाई भ्रष्टाचार निवारण ऐन, २०५९ को  दफा ९ अनुसारको कसूरमा ६ महिना कैद र रु.२५,0००।- जरिबाना हुने, अन्य प्रतिवादीहरु स्वामिनारायण निर्माण सेवा प्रा.लि. तथा उक्त कम्पनीका प्रबन्धक सन्तोष कुमार बस्नेतलाई सोही ऐनको दफा ९ अनुसारको कसूरमा दफा २२ अनुसार ६ महिना कैद र रु.२५,0००।- जरिबाना हुने ठहर गरि फैसला भई सकेको देखिंदा यसरी बुझाउँदै नबुझाएको मुल्य अभिवृद्धि कर रकम बुझाएको छ भनि रु.1,23,69,649।69(अक्षरेपी एक करोड तेइस लाख उनान्सत्तरी हजार छ सय उनान्पचास रुपैंया उनान्साठी पैसा) नोक्सानी गर्ने उद्देश्यले यिनै प्रतिवादीहरु तत्कालीन कर अधिकृत तिलक आले समेतलाई कार्य गरेको तथ्य पुष्टि भएको देखिन्छ।
·  यि प्रतिवादी तिलक आलेले सुन्दरहरैंचा नगरपालिका,मोरङको आर्थिक वर्ष 2076/77 को गछिया खोलामा नदिजन्य पदार्थ बिक्री ठेक्कामा स्वामिनारायण निर्माण सेवा प्रा.लि., धरानले सम्झौता बमोजिम बुझाउनुपर्ने मूल्य अभिवृद्धि कर रु.1,23,69,649।69 (एक करोड तेइस्‌ लाख उनान्सत्तरी हजार छ सय उनान्पचास रुपैंया उनान्सत्तरी पैसा) राज्यकोषमा दाखिला नगरेको अवस्थामा आन्तरिक राजश्व कार्यालय, धरान, सुनसरीको च.नं.4479 मिति 2077।12।30 को पत्रबाट स्वामिनारायण निर्माण सेवा प्रा.लि.ले आ.व.2076।2077 मा सुन्दरहरैँचा नगरपालिकाको खोलाजन्य पदार्थको बिक्री गर्ने कार्यका लागि बुझाउनुपर्ने मूल्य अभिवृद्धि कर त्यस प्रा.लि.ले पेश गरेको विवरण अनुसार बुझाईसकेको भन्ने व्यहोरा उल्लेख गरी पत्रमा हस्ताक्षर आफैले गरी स्वामिनारायण निर्माण सेवा प्रा.लि. पत्राचार गरेको देखिएको हुँदा नेपाल सरकारलाई तिर्नुपर्ने/बुझाउनुपर्ने मूल्य अभिवृद्धि कर बुझाई नसकेको अवस्थामा बुझाई सकेको भनी स्वामीनारायण निर्माण सेवा प्रा.लि. र सुन्दरहरैंचा नगरपालिकालाई पत्राचार गरी नेपाल सरकारलाई हानी पुर्‍याउने बदनियतले राजश्व वापत बुझाउनु पर्ने रकम रु.1,23,69,649।69 (एक करोड तेइस्‌ लाख उनान्सत्तरी हजार छ सय उनान्पचास रुपैंया उनान्सत्तरी पैसा) नबुझाएको अवस्थामा सो रकम बुझाएको भनी सोही बेहोराको पत्र लेखेको हुँदा निजको उक्त कार्यबाट नेपाल सरकारको सम्पत्ति हिनामिना हानीनोक्सानी हुन गई भ्रष्टाचार निवारण ऐन, 2059 को दफा १७ बमोजिमको कसुर गरेको पुष्टी हुन आएकोले निज प्रतिवादीलाई भ्रष्टाचार निवारण ऐन, 2059 को दफा ९ को साथै दफा १७ बमोजिम समेत सजाय गरि पाउन समेतको मागदावी लिई आरोप पत्र दायर भएको देखिदा निज प्रतिवादीहरुले तत्काल नोक्सान गरेको बिगो रु.1,23,69,649।69 (एक करोड तेइस्‌ लाख उनान्सत्तरी हजार छ सय उनान्पचास रुपैंया उनान्सत्तरी पैसा) कायम गरी सोही दफा १७ ले निर्देश गरे बमोजिम भ्रष्टाचार निवारण ऐन, २०५९ को दफा 3 को उपदफा (१) को देहाय (झ) र भ्रष्टाचार निवारण ऐन, 2059 ( पहिलो संशोधन सहित) को दफा 3 को उपदफा (१) को देहाय (छ) बमोजिम कैद र सोही दफा ३ को उपदफा(1) बमोजिम बिगो बमोजिम जरिवाना समेतको सजाय गर्नु पर्नेंमा निजहरु विरुद्ध आयोगमा उजुरी परी अनुसन्धान हुँदै गर्दा कानूनी कारवाहीबाट उम्कने वदनियतले मिति 2080/06/02 देखि मिति 2081/01/10 गते सम्म विभिन्न मितिमा मूल्य अभिवृद्धि कर (भ्याट) रकम पछिबाट रु.1,23,69,650।–(एक करोड तेइस्‌ लाख उनान्सत्तरी हजार छ सय पचास) आन्तरिक राजस्व कार्यालय, धरानमा दाखिला गरे गराएको देखिएको भन्ने आधार ग्रहण गरि निजहरुलाई दफा १७ आरोपित कसूरवाट सफाई हुने ठहर गरि भएको फैसला प्रदिपकुमार नकर्मी विरुद्ध नेपाल सरकार (ने.का.प. २०७७, अंक १, नि.नं. १०४१५) भएको भ्रष्टाचार मुद्दामा ×कसुर गरेको समयमा कसुरदारले गरेको कार्यबाट नै फौजदारी दायित्व बहन गर्नुपर्ने हुन्छ । कसुर गरेको भनी लगाइएको अभियोग दाबी प्रमाणबाट समर्थित भइसकेपछि तिर्नुपर्ने रकम दायित्व बहन गरिरहेको छु भनी हानी नोक्सानी भएको बिगोसम्म दाखिल गर्ने प्रयोजनका लागि भएका कार्यहरूबाट फौजदारी दायित्वबाट उन्मुक्ति प्राप्त नहुने।" भनी प्रतिपादित नजिर सिद्धान्त विपरित फौजदारी दायित्वको सम्बन्धमा विवेचना नगरि भएको फैसला त्रुटीपुर्ण देखिंदा सो हदसम्म बदरभागी छ। 
· सुन्दरहरैंचा नगरपालिका,मोरङको आर्थिक वर्ष 2076/77 को गछिया खोलामा नदिजन्य पदार्थ बिक्री ठेक्कामा स्वामिनारायण निर्माण सेवा प्रा.लि., धरानले सम्झौता बमोजिम बुझाउनुपर्ने मूल्य अभिवृद्धि कर रु.1,23,69,649।69–(एक करोड तेइस्‌ लाख उनान्सत्तरी हजार छ सय उनान्पचास रुपैंया उनान्सत्तरी पैसा) राज्यकोषमा दाखिला नगरेको अवस्थामा आन्तरिक राजश्व कार्यालय, धरान, सुनसरीको च.नं.4479 मिति 2077।12।30 को पत्रमा  बदनियतपुर्वक गलत ब्यहोरा उल्लेख गरि रकम बुझाएको भनी पत्राचार गरेकोमा प्रस्तुत मुद्दामा उजुरी परि अनुसन्धानको क्रममा आन्तरिक राजश्व कार्यालय, धरानको मिति 208१/0८/17 मिति 2082/02/19 को पत्रबाट स्वामीनारायण निर्माण सेवा प्रा.लि.ले ठेक्का वापत सिर्जित मु.अ.कर मिति 2080/06/02 देखि मिति 208१/0१/१0 गतेसम्म जम्मा गरेको तथ्य विभागको Integrated Tax System को RAS अभिलेखबाट देखिएको भनि खुलाई पठाएको र यसरी मिति 2077।12।30 मा बुझाउनु पर्ने मूल्य अभिवृद्धि कर नबुझाई बुझाएको छ भनि गलत पत्राचार गरि मिति 2081/04/31 मा थप दस्तुर र ब्याज गरी जम्मा रु.1,40,22,968।00 बुझाउनुपर्ने देखिएतापनि सो अवधीमा प्रतिवादीहरुले वदनियतपूर्ण तवरले नोक्सानी गरेको कार्यको आधारमा भ्रष्टाचार निवारण ऐन, 2059 को दफा १७ बमोजिम समेत सजाय गर्नु पर्नेमा दफा १७ को कसूरमा सफाई हुने ठहर गरि भएको फैसला सो हद सम्म त्रुटीपुर्ण देखिदा बदर भागी छ।
· आन्तरिक राजश्व कार्यालय, धरानका तत्कालीन कर अधिकृत तिलक आलेले अख्तियार प्राप्त अधिकारी समक्ष गरेको बयानमा मातहतका कर्मचारीको विश्वासमा सो पत्रमा हस्ताक्षर गरेको हो। भुलवस जारी भएको र रकम उल्लेख नभएको हुदाँ सजाय हुनु पर्ने होइन । जब च.नं. 2543 मिति 2077/12/30 को सुन्दरहरैंचा नगरपालिकाको पत्रको बारेमा थाहा भयो म आफूले हस्ताक्षर गरेकोले आफ्नो जिम्मेवारी सम्झी उक्त रकम तत्काल तिर्न दबाब दिए सँगै करदाताले आन्तरिक राजश्व कार्यालय, धरानको च.नं. 4032 मिति 2080/02/25 को पत्र बमोजिम आफ्नो दायित्व स्वीकार गरी रकम बुझाएको हो भनी कर पछि बुझाएको जिकिर लिएतापनि उक्त वारदात समयमा कर नबुझाएको र बदनियत पूर्वक कर चुक्ता पत्र दिएको तथ्य पुष्टि भएको देखियो।स्वामिनारायण निर्माण सेवा प्रा.लि.ले आ.व.2076।2077 मा सुन्दरहरैँचा नगरपालिकाको खोलाजन्य पदार्थको बिक्री गर्ने कार्यका लागि बुझाउनुपर्ने मुल्य अभिबृद्धि कर त्यस प्रा.लि.ले पेश गरेको विवरण अनुसार बुझाईसकेको भनि पत्राचार गरी सम्बन्धित निर्माण सेवा प्रा.लि.ले नबुझाएको रकम बुझाईसकेको भनी गलत लिखत तयार गरेको देखियो।स्वामिनारायण निर्माण सेवा प्रा.लि., धरानको प्रबन्ध निर्देशक सन्तोष कुमार बस्नेतले गरेको बयानमा पछि आन्तरिक राजश्व कार्यालय गएर सरहरुसँग बुझ्दा भ्याट बराबरको रकम जति चाँडो बुझाए त्यति राम्रो भनेपछि मैले केही समय र २ पटकमा १ करोड २३ लाख बराबरको रकम बुझाउन समय माग गरेको र सोही बमोजिम २ पटकमा सम्पूर्ण रकम बुझाएको हो भन्ने समेत ब्यहोरा उल्लेख गरेको देखिदा यि प्रतिवादीहरुले आर्थिक वर्ष 2076/77 को गछिया खोलामा नदिजन्य पदार्थ बिक्री ठेक्कामा बुझाउनुपर्ने मूल्य अभिवृद्धि कर हानीनोक्सानी गर्ने कार्य गरेको तथ्य पुष्टि भए कै देखिन्छ। उक्त विषयमा उजुरी परेपछि मात्र निजले रकम दाखिला गरेको देखिएको हुँदा उक्त स्वामिनारायण निर्माण सेवा प्रा.लि.,धरान र कम्पनीका प्रबन्धक सन्तोष कुमार बस्नेत एवं आन्तरिक राजश्व कार्यालय, धरानका कर अधिकृत प्रतिवादी तिलक आले समेतले गलत मनसाय राखी राजश्व रकम हिनामिना हानीनोक्सानी गरेको तथ्य समेत पुष्टि भएको देखिंदा निज प्रतिवादीद्वयलाई आरोप दावी बमोजिम दफा १७ बमोजिमको कसूर गरेको पुष्टि भएकोले उक्त दफा १७ को हदसम्म फैसला बदर गरी आरोपदावीबमोजिम सजाय गरी पाउन अनुरोध छ।यिनै प्रतिवादीहरुलाई गलत लिखत तयार गर्न लगाएको र गरेको कसूरमा कैद र जरिबाना समेत भएकोले दफा १७ बमोजिमको कसूर समेत गरेको पुष्टि भएकोले निज प्रतिवादी द्धयलाई भ्रष्टाचार निवारण ऐन, 2059 को दफा १७ बमोजिम समेत सजाय गर्नुपर्नेमा  सो हदसम्म सफाई हुने ठहर गरि भएको फैसला त्रुटीपुर्ण देखिंदा बदरभागी छ।  
· अतः माथी उल्लेखित आधार कारणहरु एवं मिसिल संलग्न प्रमाणहरुका आधारमा प्रतिवादी तिलक आले, सन्तोष कुमार बस्नेत, र स्वामिनारायण निर्माण सेवा प्रा.लि.लाई भ्रष्टाचार निवारण ऐन, २०५९को दफा १७ अनुसार समेत सजाय गर्नुपर्नेमा दफा १७ को कसूरको हकमा सफाई हुने ठहर गरि बिशेष अदालतवाट भएको फैसला त्रुटीपुर्ण देखिंदा उक्त फैसला सो हद सम्म बदर गरि निज प्रतिवादीहरुलाई आरोप दावीबमोजिम सजाय गरि पाउन सम्मानित अदालतसमक्ष सादर अनुरोध गरिन्छ।



